Source: http://www.ko.sk/Home.aspx?Menu=id:ZriadPrac&lng=SK
Timestamp: 2017-09-23 07:32:31+00:00
Document Index: 15157302

Matched Legal Cases: ['§ 73', '§ 71', '§ 71', '§ 83', '§ 73', '§ 73', '§ 71', '§ 73', '§ 73', '§ 73', '§ 18', '§ 74', '§ 74']

Spolupráca a kariéra - Zriadenie pracoviska KO (PKO)
Stacionárne pracovisko kontroly originality – povolenie na zriadenie
Povolenie na zriadenie stacionárneho pracoviska kontroly originality (typu A) s jednou alebo dvomi kontrolnými linkami (podľa § 73 zákona č. 725/2004 Z. z. (ďalej len „zákona“)) vydáva na základe žiadosti príslušný Okresný úrad, odbor cestnej dopravy a pozemných komunikácií (§ 71 ods. 2 písm. a) vyhlášky č. 578/2006 Z. z. (ďalej len „vyhlášky“))
Jednou z podmienok pre udelenie povolenia na zriadenie stacionárneho pracoviska kontroly originality je v prvom rade voľná kapacita siete pracovísk kontroly originality v príslušnom územnom obvode. Informáciu o stave siete v územnom obvode Vám poskytne príslušný Okresný úrad, odbor cestnej dopravy a pozemných komunikácií.
Mobilné pracovisko kontroly originality – povolenie na zriadenie
Povolenie na zriadenie mobilného pracoviska kontroly originality typu M (§ 71 ods. 2 písm. b) vyhlášky) vydáva na základe žiadosti príslušný Okresný úrad, odbor cestnej dopravy a pozemných komunikácií oprávneným osobám, ktoré už majú udelené oprávnenie na vykonávanie kontroly originality pre stacionárne pracovisko kontroly originality typu A.
Pri zriaďovaní mobilného pracoviska kontroly originality typu M sa zohľadňuje skutočnosť, že vozidlá kategórie N3, O3, T, C, R, PS a LS vzhľadom na svoju konštrukciu a hmotnosť:
môžu mať dopravným značením zakázaný vjazd do miest, kde sú umiestnené stacionárne pracoviská kontroly originality,
majú dojazdnú vzdialenosť viac ako 20 km do stacionárneho pracoviska kontroly originality alebo najbližšieho mobilného pracoviska kontroly originality.
Mobilné pracovisko kontroly originality môže byť umiestnené aj v tesnejblízkosti stacionárneho pracoviska kontroly originality, ak vozidlám kategórie N3, O3, T, C, R, PS a LS nie je dopravným značením zakázaný vjazd do týchto priestorov. Sieť mobilných pracovísk kontroly originality a ich počty nie sú obmedzené, t.j. oprávnená osoba kontroly originality môže prevádzkovať v územnom obvode príslušného obvodného úradu dopravy aj viac mobilných pracovísk kontroly originality.
Ak žiadateľ, ktorý spĺňa podmienky podľa § 83 ods. 2 a 3 zákona písomne požiada príslušný Okresný úrad, odbor cestnej dopravy a pozemných komunikácií o udelenie povolenia na zriadenie mobilného pracoviska kontroly originality, jeho žiadosť musí obsahovať náležitosti uvedené v § 73 ods. 3 písm. a), b), c), d) a f) zákona.
výpis z listu vlastníctva nie starší ako tri mesiace a kópia katastrálnej mapy, alebo nájomná zmluva s úradne osvedčenými predpismi alebo zmluva o budúcej zmluve o prevode vlastníctva alebo o nájme pozemku (§ 73 ods. 4 písm. a) zákona,
situačný výkres vrátane prístupových komunikácií, odstavných a parkovacích plôch spracovaný v súlade s rozmermi ustanovenými v § 71 ods. 5 a 6 vyhlášky (§ 73 ods. 4 písm. b) zákona),
stanovisko príslušného úradu o vhodnosti umiestnenia mobilného pracoviska kontroly originality vo vzťahu k ochrane životného prostredia (§ 73 ods. 4 písm. c) zákona),
Ostatné údaje a doklady uvedené v § 73 zákona sa nevyžadujú, nakoľko o udelenie povolenia na zriadenie mobilného pracoviska kontroly originality môže požiadať len oprávnená osoba kontroly originality, ktorá už má zriadené stacionárne pracovisko kontroly originality a príslušný okresný úrad dopravy pri rozhodovaní o udelení povolenia na zriadenie stacionárneho pracoviska kontroly originality a pri rozhodovaní o udelení oprávnenia na vykonávanie kontroly originality takýmito údajmi a dokladmi už disponuje.
Overenie plnenia podmienok
Žiadosť o overenie plnenia podmienok na udelenie oprávnenia na vykonávanie kontroly originality žiadateľ predkladá poverenej technickej službe kontroly originality vozidiel v rozsahu ustanovenom v § 18 vyhlášky. O výsledku overenia splnenia podmienok na udelenie oprávnenia na vykonávanie kontroly originality, poverená technická služba kontroly originality vozidiel vydá správu.
Správu z overenia, okrem iného, žiadateľ prikladá (podľa § 74 ods. 3 písm. k) zákona) k žiadosti o udelenie oprávnenia na vykonávanie kontroly originality Okresnému úradu, odboru cestnej dopravy a pozemných komunikácií.
Oprávnenie na vykonávanie kontrol originality
Ak sú splnené všetky podmienky, okresný úrad dopravy rozhodne podľa § 74 ods. 6 zákona. o udelení oprávnenia na vykonávanie kontroly originality. Každé rozhodnutie o udelení oprávnenia na vykonávanie kontroly originality musí obsahovať aj dátum začatia činnosti.
Rovnaký postup sa vzťahuje aj na udelenie oprávnenia na vykonávanie kontroly originality vykonávanej v mobilnom pracovisku kontroly originality.
Zriadenie pracoviska KO (PKO) - text
Zriadenie pracoviska KO (PKO) - obrázok
Cenník overovania plnenia podmienok
Určená sieť pracovísk kontroly originality
Zoznam schválených meradiel a prístrojov používaných na vykonávanie kontroly originality